OBRAZAC1

**Naručilac „SPORTSKI OBJEKTI” DOO**

**Broj:3437/20**

**Datum: 27.04.2020.**

Na osnovu člana 30 stav 1 Zakona o javnim nabavkama („Službeni list CG“, br. 42/11 i 57/14, 28/15 I 42/17), Pravilnika za postupanje “Sportski objekti” doo Podgorica prilkom sprovođenja nabavke male vrijednosti ( Službeni list CG, br. 49/17) , broj 4785/17 od 04.08.2017.godine, “SPORTSKI OBJEKTI” doo Podgorica dostavlja:

### **ZAHTJEV ZA DOSTAVLJANJE PONUDA**

**ZA NABAVKE MALE VRIJEDNOSTI br.12/MN**

**I Podaci o naručiocu**

|  |  |
| --- | --- |
| Naručilac: „Sportski objekti” d.o.o Podgorica | Lice/a za davanje informacija: Snežana Sekulić,dipl.ecc.  Budimir Karadžić, dipl.el ing, tel 067 603 367 |
| Adresa: 19.decembra br.12 | Poštanski broj: 81000 |
| Sjedište: Podgorica | PIB (Matični broj): 02789507 |
| Telefon: 020 664 291 | Faks: 020 664 294 |
| E-mail adresa:  office@pgsport.me | Internet stranica (web): pgsport.me |

**II Predmet nabavke:**

🞎 radovi

**III Opis predmeta nabavke:**

**Sanacija elektro instalacija u objektu i na košarkaškom terenu ( Njegošev park) sa postavljanjem i montažom novih Led reflektora za osvjetljenje terena, saglasno Tehničkoj specifikaciji – Elaboratu sanacije elektroinstalacija u Njegoševom parku, broj 6631/19 od 21.08.2019.g.**

**IV Procijenjena vrijednost nabavke:**

**Procijenjena vrijednost nabavke sa uračunatim PDV-om 10.000,00 €;**

**V Uslovi za učešće u postupku javne nabavke**

**a) Obavezni uslovi**

U postupku javne nabavke može da učestvuje samo ponuđač koji:

1) je upisan u registar kod organa nadležnog za registraciju privrednih subjekata;

2) je uredno izvršio sve obaveze po osnovu poreza i doprinosa u skladu sa zakonom, odnosno propisima države u kojoj ima sjedište;

3) dokaže da on odnosno njegov zakonski zastupnik nije pravosnažno osuđivan za neko od krivičnih djela organizovanog kriminala sa elementima korupcije, pranja novca i prevare;

4) ima dozvolu, licencu, odobrenje ili drugi akt za obavljanje djelatnosti koja je predmet javne nabavke, ukoliko je propisan posebnim zakonom.

**Dokazivanje ispunjenosti obaveznih uslova**

Ispunjenost obaveznih uslova pod 1), 2) I 3) dokazuje se dostavljanjem: Izjave da ponuđač ispunjava uslove 1), 2) I 3) iz člana 65 Zakona o javnim nabavkama CG – original.

Obrazac Izjave je sastavni dio Zahtjeva za dostavljanje ponuda.

Ako ponudjač dostavlja ponudu kao zajedničku svaki član zajedničke ponude potpisuje i

ovjerava pojedinačnu Izjavu.

**NAPOMENA:Prvorangirani ponudjač je u obavezi da prije potpisivanja Ugovora dostavi:original ili ovjerenu kopiju dokaza pod:1), 2) i 3), ako je u pitanju samostalna**

Ispunjenost obaveznih uslova pod 4) dokazuje se **dostavljanjem:**

* **Licence za privredno društvo za** obavljanje djelatnosti izrade tehničke dokumentacije **I izvođenje radova elektro-instalacija jake struje,** izdate od Ministarstva održivog razvoja i turizma Crne Gore, shodno Zakonu o planiranju prostora i izgradnji objekata
* licence ovlašćenog inženjera za obavljanje djelatnosti izrade tehničke dokumentacije **I izvođenje radova elektro-instalacija jake struje** izdate od Ministarstva održivog razvoja i turizma Crne Gore, shodno Zakonu o planiranju prostora i izgradnji objekata

**VI Rok i Način plaćanja**

**30 dana po pristigloj fakturi, nakon pozitivnog Izvještaja od strane Nadzora.**

Virman

**VII Rok i mjesto isporuke robe, izvođenja radova, odnosno pružanja usluge:**

1. Rok izvršenja 10 radnih dana od dana uvođenja u posao.

Ponuđač se uvodi u posao 3 dana nakon potpisivanja Ugovora dostavljanjem imena lica za nadzor.

1. Mjesto izvršenja: Njegošev park

**VIII Kriterijum za izbor najpovoljnije ponude:**

🞎najniža ponuđena cijena brojbodova 100

**IX Rok i način dostavljanja ponuda**

Ponude se predaju radnim danima od 09 do 15 sati, zaključno sa danom **30.04.2020. godine** do 09:30 sati.

Ponude se mogu predati:

X neposrednom predajom na arhivi naručioca na adresi ul.19.Decembar br.12/ Podgorica.

X preporučenom pošiljkom sa povratnicom na adresi ul. 19.Decembar br.12/ Podgorica,uz obavezu da Ponuda stigne na adresu Naručioca do termina otvaranja ponuda.

Otvaranje ponuda će se održati dana **30.04.2020. godine** u 10:00 sati, **u prostorijama Sportski objekti d.o.o. na adresi ul. 19. Decembar br.12/ Podgorica.Iz razloga epidemije Covid 19- neće biti javno otvaramnje ponuda.**

**Ponude se dostavljaju u pisanom obliku, na crnogorskom jeziku, u zatvorenoj koverti na kojoj su na prednjoj strani napisani tekst„ponuda ne otvaraj “, naziv i broj javne nabavke, a na poleđini naziv, broj telefona i adresa ponuđača**

**X Rok za donošenje obavještenja o ishodu postupka**

U roku od 10 dana od dana otvaranja

**X1 TEHNIČKE KARAKTERISTIKE ILI SPECIFIKACIJE PREDMETNE NABAVKE**

**Elaborat prioritetnih elektro radova na košarkaškom igralištu sa pratećim objektima u Njegosevom parku**

Sadržaj:

1.Opšti dio

1.1 Popis primijenjenih tehničkih propisa i standarda

1.2 Prilog zaštite na radu

1.3 Prilog mjera zaštite od požara

1.4 Tehnički uslovi

2.Tehnički opis

2.1 Opšti dio

2.2 Razvodne table

2.3 Instalacija rasvjete i priključnica

2.4 .Reflektorska rasvjeta na košarkaškom igralištu

2.5.Sistem električne zaštite

3.Predmjer i predračun radova i materijala

**1 OPŠTI DIO**

1.1. Popis primijenjenih tehničkih propisa i standarda

Prilikom izrade projekta, projektant je koristio sledeće tehničke propise, standarde i literaturu :

- Zakon o uređenju prostora i izgradnji objekata ( "Sl. list SRCG" br.51/08) ,

- Pravilnik o tehničkim normativima za električne instalacije niskog napona

( "SL. list SFRJ" br. 53/88 ) ,

- Jugoslovenski standardi - Električne instalacije u zgradama- Zahtjevi za bezbjednost JUS N.B2.741/1989

- Pravilnik o tehničkim normativima za elektroenergetska postrojenja nazivnog napona iznad 1000V "Sl. list SFRJ " br. 13/78 i "Sl. list SFRJ " br. 61/95 ,

- Pravilnik o tehničkim normativima za zaštitu objekata od atmosferskog pražnjenja

"Sl. list SFRJ " br. 11/96

- Jugoslovenski standardi-gromobranske instalacije opšti uslovi JUS IEC 1024-1/1996

- Zakon o zaštiti od požara ( "Sl. list SRCG " br. 47/92 ) ,

- Opšti uslovi za isporuku električne energije ( "Sl. list RCG" br. 1/90) ,

kao i druge tehničke propise i preporuke za tipizaciju elemenata distributivnih mreža.

1.2. Prilog zaštite na radu

Radovi na objektu ne mogu početi prije dobijanja katastra postojećih podzemnih instalacija od nadležnih preduzeća ( Elektrodistribucija, PTT, Vodovod ), svih potrebnih saglasnosti i građevinske dozvole.

Razbijanje regulisanih površina ( beton, asfalt) vršiti na način koji obezbeđuje okolne površine od nepotrebnih oštećenja.

Sa posebnom pažnjom pristupiti iskopu rova na mjestima očekivanih ukrštanja, približavanja i paralelnog vođenja projektovanih vodova sa drugim podzemnim instalacijama. Na tim mjestima iskop rova se vrši ručno, bez upotrebe mehanizacije.

Pri prekopavanju saobraćajnica obavezno se pridržavati vremena i režima rada iz dobijene saglasnosti za isto. Obezbijediti zaštitu radnika od motornog saobraćaja, kao i zaštitu motornog saobraćaja od izvođenja radova ( postavljanjem prepreka i natpisa sa upozorenjem vozača).

Obezbijediti pješake od upada u iskopani rov, a na mjestima gdje se očekuje veća frekfencija pješaka omoguĆiti prelaz rova drvenim " mostovima "

Po završetku radova sve regulisane površine dovesti u prvobitno stanje.

A. Opasnosti od električne struje

Električne instalacije jake struje, u određenim uslovima, mogu da prouzrokuju opasnosti i štete kao posledice:

- struje kratkog spoja

- struje preopterećenja

- nedozvoljenog pada napona

- slučajnog dodira djelova pod naponom

- pojave visokog napona dodira

- uticaja vlage, vode i prašine na elektro opremu

- uticaja instalacije na pojavu požara i eksplozije

Projektom su, a u cilju sprečavanja navedenih pojava, predviđene sledeće mjere zaštite:

**1**.Cjelokupna instalacija,zaštićena je od kratkih spojeva i preopterećenja odgovarajućim osiguračima.

**2**. Cjelokupna instalacija je tako dimenzionisana da padovi napona, u normalnim uslovima, ne prelaze dozvoljene vrijednosti. U vanrednim uslovima zaštita će isključiti odgovarajuće strujno kolo.

**3**. Sva oprema je tako odabrana da je nemoguće slučajno dodirnuti djelove pod naponom a za zaštitu od pojave previsokog napona dodira u instalaciji je primijenjen sistem zaštitnog uzemjenja sa posebnim zaštitnim vodom, sistem TNS.Napomena:Po završenoj montaži,a prije puštanja instalacije pod napon obavezno izvršiti mjerenja:

- otpora petlje

- efikasnosti izjednačavanja potencijala ( otpor između zaštitnog kontakta električne instalacije i metalnih djelova drugih instalacija ne smije preći vrijednost 2 OM-a u bilo kojoj prostoriji objekta).

- otpora uzemljenja

U toku eksploatacije povremeno, a najkasnije svake druge godine, konrolisati otpor petlje, efikasnosti izjednačavanja potencijala i otpor uzemjljenja.

**4**. Električne instalacije, zaštićene su od uticaja vlage i prašine ispravnim izborom kablova i opreme u skladu sa uslovima koji vladaju na mjestu ugradnje.

**5**.Objekat je, od požara ili eksplozije, koje bi mogle nastati usled dejstva električnih instalacija zaštićen pravilnim izborom i dimenzionisanjem osigurača, prekidača i druge opreme.

B. N a d z o r

1. U slučaju potrebe nadzorna služba može vršiti manje izmjene projekta, u protivnom potrebna je saglasnost Investitora i projektanta

**2.** Sve izmjene odobrenog projekta Izvođač mora unijeti u projekat, koga će poslije završetka radova predati Investitoru.

**3.** Garantni rok za izvedene radove odredit će se Ugovorom o izvođenju.

C. Uslovi za ispitivanje

1.Rezultati mjerenja otpora petlje između provodnika međusobno, kao i između provodnika i zemlje, moraju se unositi u građevinski dnevnik.

2.Struja greške u svakom pojedinom mjerenom dijelu instalacije u suvim i vlažnim prostorijama, ne smije biti veća od 1mA, odnosno otpor mora iznositi min.1000Om-a za svaki volt nazivnog napona ( za napon 380/220V, otpor iznosi 380/220 kOM-a)

3. Projektom je obuhvaćena isporuka kompletnog materijala, transport, monterski i pripremno završni radovi.

4. Za izvođenje nepredviđenih ili predviđenih radova potrebna je saglasnost Investitora.

5. Puštanje instalacija u pogon,može se obaviti tek po obavljenom tehničkom prijemu i dobijanju dozvole za rad.

1.3. Prilog mjera zaštite od požara

Shodno čl. 11 "Zakona o zaštiti od požara" (" Sl. list CG " br. 47/92 ) uz projektnu dokumentaciju za ovaj investicioni objekat prilaže se izvod mjera za zaštitu od požara.

Predviđeni objekat je projektovan u duhu navedenih važećih propisa kao i drugih propisa, tehničkih preporuka i standarda kojima su obuhvaćene mjere za sigurnost objekta.

Za mjere navedene zaštite se navodi :

1.Sva oprema je tipska,izradjenja od materijala otpornog na vatru, tj. od nezapaljivog materijala, čime se preventivno sprečava pojava požara.

2.Trasa kablovskog voda je odabrana na licu mjesta, pri čemu je vodjeno računa da što manje ugrožava postojeće objekte, kako je dato opisom u projektu.

3. Magistralna mreža,, ogranci, koji se napajaju preko ove mreže će biti zaštićeni od kratkih spojeva i preopterećenja niskonaponskim visokoučinskim osiguračima.

4. Zaštita od atmosverskih prenapona će biti postignuta, do zadovoljavajućeg stepena, izborom tipa mreže kao i ugradnjom odvodnika prenapona odgovarajućih karakteristika.

5. Obaveza održavanja objekta u ispravnom pogonskom stanju bitno smanjuje rizik od havarija ili požara, a što se postiže redovnim godišnjim pregledom objekta i njegovim planiranim remontom a što je u nadležnosti budućeg vlasnika objekta.

Sve naprijed navedene mjere obezbedjuju pogonsku sigurnost objekta i svode na minimum opasnoti od mogućih havarija odnosno požara.

N a d z o r

1. U slučaju potrebe nadzorna služba može vršiti manje izmjene projekta, u protivnom potrebna je saglasnost Investitora i projektanta

2. Sve izmjene odobrenog projekta Izvodjač mora unijeti u projekat,koga će poslije završetka radova predati Investitoru.

3. Grantni rok za izvedene radove odredit će se Ugovorom o izvodjenju.

1.4. Tehnički uslovi

Ovi uslovi su sastavni dio Projekta i kao takvi obavezuju Investitora i Izvođača, da se pri izradi projektovanih instalacija, pored ostalog, pridržavaju i ovih uslova, jer oni sadrže mnoge elemente koji nijesu navedeni u tehničkom opisu i ostalom dijelu teksta, a važni su za izvođenje radova. Prema tome, pri izradi projektovanih instalacija, potrebno je pridržavati se dolje navedenog.

1. Cjelokupna el.instalacija ima se izvesti prema priloženim planovima, ovim uslovima i važećim JUS propisima za izvođenje električnih instalacija jake struje, odnosno Pravilniku o tehničkim normativima za električne instalacije niskog napona ("Sl.list SF-RJ" br. 53/88, 54/88 i 29/95).

2. Prije početka radova, Izvođač je dužan da se detaljno upozna sa Elaboratom i da sve svoje primjedbe, ukoliko ih ima, blagovremeno dostavi Investitoru, odnosno nadzornom organu.

3. Investitor je dužan da u toku cijele gradnje objekta obezbijedi stručan nadzor nad izvođenjem radova.

4. Izvođač je dužan da se prije početka radova upozna na licu mjesta sa objektom, pa ako nađe da su potrebne izvjesne izmjene, zbog građevinskih izmjena o tome obavijesti nadzornog organa i od njega pribavi potrebnu saglasnost za eventualne izmjene.

5. Ukoliko se u toku izgradnje pojavi opravdana potreba za izvjesna odstupanja ili manje izmjene u Projektu, Izvođač je dužan da za svako ovako odstupanje ili izmjene prethodno pribavi saglasnost nadzornog organa. Nadzorni organ će po potrebi upoznati i projektanta sa predloženom izmjenom i tražiti njegovu saglasnost.

6. Na osnovu datog Elaborata, Izvođač će tek po pregledu i dobijanju saglasnosti od strane Nadzornog organa početi sa radom.

7. Sav instalacioni materijal i oprema koji će se koristiti za izvođenje ovih instalacija mora odgovarati standardima i biti prvoklasnog kvaliteta. Materijal koji ne ispunjava ove uslove ne smije se upotrebljavati.

8. Kod izvođenja ovih radova, ima se voditi računa da se što manje štete već izvedeni radovi i postojeće konstrukcije. Isto tako, treba sprovesti koordinaciju poslova, kako bi se izbjegle međusobne smetnje pri radu različitih faza.

9. Za vrijeme izvođenja radova, Izvođač je dužan da vodi ispravan građevinski dnevnik, sa svim podacima koje ovakav dnevnik predviđa, a svi zahtjevi i saopštenja, kako od strane Nadzornog organa,tako i od strane Izvođača, moraju se saopštiti preko građevinskog dnevnika.

10. Za ispravnost izvedenih radova, Izvođač garantuje 2 godine, računajući od dana tehničkog prijema objekta. Sve havarije i kvarove, koje bi se u tom periodu pojavile, bilo zbog upotrebe lošeg materijala ili nesolidne izrade, Izvođač mora otkloniti bez ikakve nadoknade.

11. Po završetku radova, Izvođač treba da izvrši potrebna ispitivanja instalacija i pribavi odgovarajuće ateste.

**1.4.1. Opšte odredbe**

1. Uređaji i oprema za električne instalacije moraju biti podesni za rad instalacije pri nazivnom naponu el.instalacije.

Električna oprema mora da podnese struje koje protiču toku normalnog rada kao i u vanrednim okolnostima, u toku vremena koje dopuštaju karakteristike uređaja za zaštitu.

Električna oprema, pri uključivanju i isključivanju, ne smije šštetno da djeluje na drugu opremu. Oprema, uključujući provodnike i kablove, mora se postaviti tako da se lako može provjeravati, održavati i prilaziti njenim priključcima i da se njom može lako rukovati. Predhodno važi i za opremu postavljenu u kućištu.

2. Natpisne pločice i druga sredstva koja služe za raspoznavanje moraju se postaviti na rasklopne aparate radi označavanja njihove namjene. Upravljački elementi o elementi signalizacije moraju se postaviti na lako pristupačna i vidljiva mjesta.

3. Izolovani provodnici i kablovi moraju se položiti i označiti tako da se lako raspoznaju kod ispitivanja, popravke ili zamjene. Zašitni provodnik (PE) ili zaštitno-neutralni provodnik (PEN) označavaju se kombinacijom zelene i žute boje, a neutralni (N)-svjetloplavom bojom. Ove boje ne smiju se upotrebiti za bilo koje drugo označavanje. Označavanje se može vršiti i na kraju provodnika blizu spoja, pogotovu kad provodnici nijesu izolovani.

4. Uređaj za zaštitu mora se postaviti i označiti tako da se lako raspozna njihovo pripadajuće strujno kolo. Uređaj za zaštitu se mora postaviti u rasklopni blok /razvodn tablu/.

5. šeme, dijagrame ili tabele el.instalacija niskog napona moraju se postaviti na mjesta na kojima ima više strujnih krugova, tako da označavaju prirodu i sastav strujnih krugova i karakteristike za raspoznavanje uređaja za zašitu, uključivanje i isključivanje, kao i mjesto njihovog postavljanja i izolacije.

6. U rasklopnom bloku /tabli/ mora se postaviti i grupisati el. oprema iste vrste struje i napona tako da ne može doći do međusobnih štetnih uticaja.

**1.4.2 Električni razvod**

1. Spoj provodnika i druge el.opreme mora biti izveden tako da bude siguran i postavljen tako da dozvoljava mogućnost stalne provjere. Spoj mora biti osiguran sredstvima koji odgovaraju materijalu provodnika i njegovom presjeku. Spoj mora biti pristupačan poslije skidanja poklopca ili pregrade alatom, a pristup mora imati stepen zaštite najmanje IP 2X, pre-ma JUS N.A5.070.

2. Izolovani provodnici i kablovi ne smiju se nastavljati u instalacionim cijevima i instalacionm kanalima. Isti se mogu spajati samo u instalacionim kutijama, kablovskim spojnicama ili rasklopnim blokovima, a mjesta spajanja moraju se izolovati stepenom izolacije koji odgovara tipu električnog razvoda. Izuzetno, u zidovima koji se montiraju od elemenata izlivenih od betona spajanje se može vršti i u kutijama zidnih priključnica, pod uslovom da dubina tih kutija dozvoljava smještaj spojeva istog strujnog kola.

3. Međusobni spoj el.instalacije ili spoj el.razvoda sa el.opremom mora biti izveden tako da el.razvod ne bude izložen silama izvlačenja ili uvijanja. Ukoliko se dejstvo sila ne može izbjeći mora se predviđeti sistem za rasterećenje.

4. Spoj mora biti izveden tako da ne dođe do smanjenja presjeka ili oštećenja provodnika i izolacije. Na krajevima el.razvoda, a posebno ulazima i izlazima, kao i na mjestima prodiranja el.razvoda kroz zidove i el.opremu, mora se izvrššiti trajno zaptivanje.

5. Ako se u blizini el.razvoda nalaze druge neelektrične instalacije, između njih se mora obezbijediti takav razmak da održavanje jedne instalacije ne ugrožava druge instalacije. Min dozvoljeni razmak iznosi 30 mm. Ako se u blizini el.razvoda nalaze instalacije grijanja, cijevi sa toplim vazduhom ili dimnjak, el.razvod se mora izolovati toplotnom izolacijom ili ekranima ili se mora postaviti van toplotnih uticaja.

6. El.razvod se ne smije postaviti ispod neelektrične instalacije na kojoj je moguća kondenzacija vode ili drugih tečnosti. El.razvod se ne smije postavljati u isti instalacioni kanal, cijev ili sl., sa drugim neelektričnim instalacijama, a ako se to ne može izbjeći, mora se osigurati zaštita od indirektnog dodira automatskim isključenjem napajanja ili primjenom izolacije za opremu klase II i mora se postaviti odgovarajuća zaštita od opasnih uticaja drugih instalacija. Metalni dijelovi električnog razvoda koji su izloženi kondenzaciji moraju biti zašštićeni od korozije spolja i iznutra i moraju imati obezbijeđen odvod kondenzata.

7. Ako se el.razvod postavlja po zidu, najmanji dozvoljeni napon između elemenata el.razvoda i zida je 5 mm. El.razvod nižeg napona ne smije se postavljati u isti omotač ili cijev, niti blizu el.razvoda čiji je napon viši osim ako između ta dva razvoda postoji izolaciona pregrada koja izdržava ispitni napon el razvoda višeg napona. U istu instalacionu cijev ili inst. kanal mogu se postaviti provodnici samo jednog strujnog kruga, osim pro-vodnika upravljačkih i pomoĆnih strujnih kola.

8. El. razvod mora biti postavljen tako da u slučaju kvara ne ugrožava okolinu. Razvodne kutije za kablove ili provodnike koji se polažu pod malter moraju biti od izolacionog materijala ili od metala sa izolacionom postavom i uvodnicama od izolacionog materijala. Za pričvršćivanje el. razvoda mogu se upotrebiti sredstva i primijeniti postupci koji ne izazivaju deformacije ili oštećenja izolacije, kao što su: gipsanje, obujmice od izolacionog materijala prilagođene obliku i presjeku kabla, lijepljenje ili zakivanje ekserima sa podložnim pločicama od izolacionog materijala.

9. Kablovi položeni neposredno pod malter i u zid moraju po cijeloj dužini pokriveni malterom debljine min 4 mm. Izuzetno, ne moraju biti pokriveni malterom ako su položeni u šupljinama tavanica i zidova od betona ili sličnog materijala koji ne gori niti pomaže gorenje.

10. Kablovi i instalacioni provodnici položeni u instalacione cijevi u zidu ili kablovi položeni neposredno u malter i ispod maltera moraju se voditi vertikalno i/ili horizontalno tako da budu paralelni ivicama prostorije. Pri horizontalnom polaganju isti se vode na rastojanju od 30 cm do 110 cm od poda i 200 cm od poda do tavanice. Pri vertikalnom polaganju kablova i provodnika rastojanje od ivica prozora i vrata mora biti min 15 cm. Trase kablova koji napajaju učvršćene zagrijevače vode moraju se poklopiti sa osom zagrijevača. Koso polaganje kablova i instalacionih provodnika dozvoljeno je u tavanicama, ali ne i u zidovima.

11. Polaganje kablova na zid dozvoljeno je ako kabal ima izolaciju od termoplastičnih masa sa ispunom i plaštom, ako se polažu na obujmice na zidu i ako je od poda do visine od 2 m od poda dodatno mehanički zaštiĆen. Razvodne kutije i drugi pribor koji se postavlja na zid uz polaganje kablova, moraju imati zaptivne uvodnice i stepen zaššite, najmanje IP 5X utvrđen za vlažne prostorije, odnosno odgovarajući stepen zaštite utvrđen za druge prostorije.

12. Kablovi bez ispune, kao što su tipa PP/R,smiju se polagati samo u suvim prostorijama,i to ispod maltera, a u šupljine tavanica i zidove od betona i sl. negorivog materijala i bez pokrivanja malterom. Navedeni kablovi ne smiju se polagati u snopu, postavljati u instalacione kanale niti ispod gips-kartonskih ploča, bez obzira na način na koji se pričvršćuje i ne smiju se polagati na zapaljive materijale niti kada se pokrivaju malterom.

**1.4.3. Razvodna tabla**

1. Razvodne table zatvorenog ili hermetičkog tipa ugrađuju se na 1,7 m od poda, a otvorene table na 2,5 m od poda. Razvodni ormari u instalacijama moraju ispunjavati sledeće uslove:

- spoljni izgled ormara ne smije narušavati zamisao projektanta enterijera;

- moraju biti montirani ili u zid, ili slobodnostojeći ili na zid;

- brojila moraju biti odvojena od ostale ugrađene opreme;

- vrata moraju imati bravu sa ključem;

- sve stezaljke na ugrađenoj opremi moraju biti pristupačne sa prednje strane. U normalnom radu sve stezaljke i dijelovi opreme koji su pod naponom moraju biti zašštićeni od dodira.

2. Dijelovi pod naponom upravljačkog ili razvodnog bloka moraju biti udaljeni od kućišta 20 mm, a manji razmak je dozvoljen samo ako se primjenjuju izolovane pregrade.

**1.4.4. Provjeravanje i ispitivanje**

1. Svaka el.instalacija mora tokom postavljanja ili kada je završna, ali prije predaje korisniku, biti pregledana i ispitana. Prilikom proveravanja i ispitivanja moraju se preduzeti mjere za bezbjednost lica i zaštitu od oštećenja el. i druge opreme. Ako se el.instalacija mijenja mora se isto provjeriti i ispitati da li je el. instalacija u skladu sa odredbama Pravilnika.

**1.4.5. Opšte napomene i obaveze**

1. Pri izradi ovog projekta uvaženi su svi zahtjevi važećih tehničkih propisa, jugoslovenskih standarda, kao i Zakona o zaštiti na radu ("Sl.list SRCG" br. 3/80).

2. Elektrooprema i materijali predviđeni ovim projektom moraju odgovarati odgovarajućem JUS-u.

3. Radna organizacija je dužna 8 dana prije početka izvođenja radova, obavijestiti nadležni organ o početku radova.

4. Radna organizacija je dužna da uradi sva propisana normativna akta iz oblasti zaštite na radu i da upozna radnike sa uslovima rada i izvorima štetnosti i opasnosti, kao i mjerama zaštite.

5. RO je dužna da utvrdi radna mjesta sa posebnim uslovima rada, ukoliko takva mjesta postoje.

6. Svuda, gdje to propisi zahtijevaju potrebno je postaviti vidno označene natpise sa upozorenjima na:

- visinu napona,

- namjenu određene opreme, i

- druga važna obavještenja.

7. Pri intervencijama u TS, RT i instalacijama, stručno lice je dužno prijmjenjivati zaštitnu opremu i sredstva.

**2.Tehnički opis**

**2.1 Opšti dio**

Predmet elaborata je adaptacija elekktro instalacija u poslovnim prostorijama koje se nalaze u sklopu košarkaškog igrališta u Njegoševom parku kao i spoljne reflektorsske rasvjete na istom.Obilaskom objekta i uvidom u zapisnik o primopredaji košarkaškog igrališta u Njegoševom parku u Podgorici , zavedenim pod br. 6251/19 od dana 07.08.2019 god.,konstatovano je da krovna konstrukcija prokišnjava i da na objektu ne postoje oluci,kao i da su unutrasnji zidovi i plafoni uništeni od vlage. Sama činjenica da prostor nije adekvatno zaštićen od vlage,nalaže da se po završetku radova na krovnoj konstrukciji izvrši detaljno tehničko ispitivanje svih instalacija u objektu i eventualna zamjena oštećenih instalacija. Takođe je potrebno izvršiti pojačanje nivoa osvijetljenosti u pojedinim prostorijama a u skladu sa propisima i standardima.

S obzirom da ne postoje arhitektonske podloge predmetnog objekta u elektronskoj formi,elaboratom će se specifirati potrebni materijal i potrebni elektro radovi neophodni za adaptaciju istog.Obaveza izvođača radova je da prilikom realizacije radova, definsanih elaboratom, konsultuje tehnička lica Sportskih objekata u cilju bolje realizacije projekta i eventualnih nedoumica koje mogu nastati prilikom izvođenja radova.

**2.2.Razvodne table**

Unutar samog objekta postoji ugradna Glavna razvodna tabla sa koje se vrši dalji razvod prema svim potrošačima,Rarazvodna tabla je nepropisno uradjena,potrebno je izvršiti prešemiranje i zamjenu postojeće opreme unutar iste.

Na fasadi objekta sa zadnje strane postoji razvodni ormar za napajanje refklektora za vanjsko osvjetljenje objekta. Razvodni ormar je potrebno zamijeniti sa novim koji je u odgovarajućem nivou IP zaštite .Opremu unutar ormara takođe zamijeniti jer je postojeća u lošem stanju.

**2.3.Instalacija rasvjete i priključnica**

Kako je krovna konstrukcija u lošem stanju instalacije rasvjete su bile izložene spoljašnjim uticajima i velikoj vlažnosti,neophodno je isptati iste i umjesto postojeće fluorescentne rasvjete ugraditi led rasvjetu odgovarajućih karakteristika,kao što je dato u specifikaciji i predmjeru radova.

Priključnice i prekidače od rasvjete potrebno zamijeniti kako bi se unificiralo stanje i zamijenili neispravni i polomljeni elementi.Montažu izvesti u skladu sa propisima i standardima prema navedenoj specifikaciji.

**2.4. Reflektorska rasvjeta na košarkaškom igralištu**

Za osvjetljenje košrkaškog terena koriste se 12 reflektora koji su montirani na 4 stuba visine oko 8-10m.Na svakom stubu instalarina su po 3 reflektora.Zbog nepristupačnosti reflektora nije moguće utvrditi specifikaciju ugrađenih reflektora.Pretpstavka je da su metalhalogeni reflektori snage 250W . Uključenje reflektorske rasvjete vrši se preko grebenasstih sklopki 0-1,koje se nalaze na Glavnoj razvodnoj tabli u objektu. Postoje tri stepena uključenja reflektora,ali funkcionalnom probom istih ustanovljeno je da su tri reflektora neispravna.

Zbog ustede električne energije i lakšeg održavanja reflektorske rasvjete predlog je da se umjesto postojećih metalhalogenih reflektora ugrade reflektori novije generacije led izvora svjetlosti i izvrši fotometrijsko mjerenje osvijetljenosti košarkaškog terena.

**2.5 .Sistem električne zaštite**

Sva ugrađena oprema, u pogledu zaštite od direktnog dodira mora odgovarati standardu JUS N.B2.741. i drugim vrstama standarda koji se odnose na ovakvu vrstu opreme.

Zaštita od direktnog dodira ostvaruje se upotrebom kablova, zatim upotrebom izolovanih provodnika i smještanjem u kućišta sa visokim stepenom zaštite.

Zaštita kratkog spoja i preopterećenja je ostvarena automatskim isključenjem napajanja odgovarajućim zaštitnim uređajem.

Zaštita od nedozvoljenog pada napona je obezbijeđena dimenzionisanjem napojnih vodova u skladu sa propisima i standardima.

**3. PREDMJER I PREDRAČUN RADOVA I MATERIJALA**

Predmjer i predračun radova i materijala instalacija jake struje

Ovim predmjerom predviđa se isporuka i montaža svog materijala navedenog po pozicijama i svog sitnog nespecificiranog materijala potrebnog za kompletnu izradu i ugradnju kako je to navedeno po pozicijama, ispitivanje i puštanje u ispravan rad kao i dovođenje u ispravno prvobitno stanje mjesta oštećenih na već izvedenim radovima i konstrukcijama. Sav upotrebljeni materijal mora biti prvoklasnog kvaliteta i odgovarati standardima.

Radovi moraju biti izvedeni stručnom radnom snagom, a u potpunosti prema važećim tehničkim propisima za iste vrste radova. U cijenu su uračunate cijena materijala, cijene radne snage i svi porezi i doprinosi na matrijal. Cijena uključuje i izradu sve eventualno potrebne radioničke dokumentacije, ispitivanja i puštanja u rad svih elemenata instalacije navedene po pozicijama. Navedeni proizvođači opreme nisu isključivi.

Izvođač može ugraditi i drugu opremu odnosno materijal, ali pod uslovom da ta oprema odnosno materijal ima iste elektrotehničke i konstruktivne karakteristike kao i navedeni, a što potvrđuje stručno lice - nadzorni organ.

Isporučiti sav potreban materijal i izraditi eleektroinstalacije u svemu prema važećim propisima,priloženoj dokumentaciji,tehničkom obrrazloženju i uslovima,ovom predmjeru i predračunu ,sa ugrađenim potrebnim materijalom i stručnom radnom snagom.

Potrebno je takođe otkloniti sve tehničke i estetske greške nastale prilikom izvođenja instalacija.

|  |  |  |  |  |
| --- | --- | --- | --- | --- |
| 3.1. | Demontaža postojećeg razvodnog ormara koji je u vidno lošem stanju, a nalazi se iza objekta I služi za potrebe napajanja reflektora iz objekta. Novi ormar treba da je slobodnostojeći sa mehaničkom zaštitom IP65 i IK10. Pod stavkom se podrazumijevaju i svi "sitni" elementi neophodni za ugradnju table, prekidača i ranžiranje kablova. U tablu ugraditi sledeću opremu: | |  |  |
|  | kontaktor iCT 3NO, 25A, 230Vac | | kom | 1,0 |
|  | automatski prekidac iK60N, 16A, 1P, 6kA | | kom | 7,0 |
|  | Ukupno za materijal i rad: | | kom | 1 |
|  |  | |  |  |
| 3.2. | Demontaža postojeće opreme u razvodnom ormaru koji se nalazi u kuhinji. Oprema u razvodnom ormaru je u losem stanju i nije tehnički ispravno montirana. Potrebno je ugraditi novu opremu i montirati je prema tehnickim standardima i propisima. Pod stavkom se podrazumijevaju i svi "sitni" elementi neophodni za ugradnju table, prekidača i ranžiranje kablova. U tablu ugraditi sledeću opremu: | |  |  |
|  | diferencijalna sklopka iID 40/0.03A, 4P | | kom | 1,0 |
|  | automatski prekidac iK60N, 10A-20A, 1P, 6kA | | kom | 31,0 |
|  | grebenasta sklopka za montazu na vrata 1-0, 16A | | kom | 4,0 |
|  | Ukupno za materijal i rad: | | kom | 1 |
| 3.3 |  | |  |  |
|  | Demontaža postojećih priključnica I prekidača. Ukupno za rad: | | kom | 36 |
| 3.4. |  | |  |  |
|  | Demontaža postojećih svjeiljki. Ukupno za rad: | | kom | 41 |
| 3.5. |  | |  |  |
|  | Isporuka I ugradnja trofazne priključnice 3P+N+PE, 400V, 16 A. Ukupno materijal I rad: | | kom | 1 |
| 3.6. |  | |  |  |
|  | Isporuka I ugradnja monofazne priključnice 230V, 16 A, IP 40. Ukupno materijal I rad: | | kom | 17 |
| 3.7 |  | |  |  |
|  | Isporuka I ugradnja monofazne priključnice sa zaštitom od prskanja vode 230V, 16 A, IP 44. Ukupno materijal I rad: | | kom | 2 |
| 3.8. |  | |  |  |
|  | Isporuka I ugradnja običnog prekidača 10A. Ukupno materijal I rad: | | kom | 6 |
| 3.9. |  | |  |  |
|  | Isporuka I ugradnja običnog prekidača 16A za uključivanje bojlera. Ukupno materijal I rad: | | kom | 2 |
|  |  | |  |  |
| 3.10. | Isporuka I ugradnja serijskog prekidača 10A. Ukupno materijal I rad: | | kom | 8 |
|  |  | |  |  |
| 3.11. | Demontaža postojećih metal halogenih reflektora koji služe za osvjetljenje sportskog terena I ugradnja novih. Potrebno je predvidjeti ugradnju novih reflektora sa LED izvorom svjetlosti 100W-135W, 4000K, sa mehaničkom zaštitom IP65, min 8000 lm sa optikom predviđenom za osvjetljenje sportskih terena. Ukupno za materijal I rad: | | kom | 13 |
|  |  | |  |  |
| 3.12. | Isporuka I montaža LED panela 600x600 mm, 40W, 4000 K. Ukupno za materijal I rad: | | kom | 10 |
|  |  | |  |  |
| 3.13. | Isporuka I montaža ugradne spot svjetiljke sa LED izvorom svjetlosti 7W, 4000 K. Ukupno za materijal I rad: | | kom | 22 |
|  |  | |  |  |
| 3.14. | Isporuka I montaža nadgradne svjetiljke sa LED izvorom svjetlosti 24W, 4000 K, IP 40. Ukupno za materijal I rad: | | kom | 1 |
|  |  | |  |  |
|  |  | |  |  |
| 3.15. | Isporuka I montaža nadgradne svjetiljke sa LED izvorom svjetlosti 24W, 4000 K, IP 44. Ukupno za materijal I rad: | | kom | 6 |
|  |  | |  |  |
| 3.16. | Isporuka I montaža nadgradne svjetiljke sa LED izvorom svjetlosti 35W, 4000 K, IP65 (zamjena za svjetiljku Mariner). Ukupno za materijal I rad: | | kom | 2 |
|  |  | |  |  |
| 3.17. | Ispitivanje uzemljenja instalacija kao I spoljašnje ograde sa izdavanjem atesta. | | kom | 1 |
|  |  | |  |  |
| 3.18. | Ispitivanje ispravnosti instalacija sa izdavanjem atesta. | | kom | 1 |
|  |  | |  |  |
| 3.19. | Mjerenje osvjetljaja na površini sportskog terena nakon zamjene reflektora I pravljenje izvještaja o istom. | | kom | 1 |
|  |  | |  |  |
| **NAPOMENA:**  **U finansijskoj unijeti model i naziv proizvođača opreme.Finansijsku ponudu sačiniti saglasno Predmjeru i predračunu radova.**  **Na sav ugrađeni materijal dati garanciju na ispravnost od 24 mjeseca.** | | | | |
|  |  |  | |  |
|  | **UKUPNO bez PDV-a** |  | |  |
|  | **IZNOS PDV-a (21%)** |  | |  |
|  | **UKUPNO SA PDV-om** |  | |  |

Garantni rok: 24 mjeseca na sav ugrađeni materijal

Garancija kvaliteta: Stručni nadzor

Ostali propisi:

Zakon o zaštiti na radu.

Kontakt osoba Budimir Karadžić, dipl.el.ing, telefon: 067 603 367

* **XII Druge informacije**

### Ponudjač je u obavezi dostaviti Izjavu o nepostojanju sukoba interesa na strani Ponudjača sa licima navedenim u Zahtjevu Naručioca za dostavljanje ponuda za nabavke male vrijednosti br. 12/mn ( nalazi se u prilogu zahtjeva)

* Za izbor najpovoljnije ponude dovoljna je i jedna pristigla ponuda koja zadovoljava sve uslove navedene u zahtjevu za dostavljanje ponuda
* Ako su dvije ili više ponuda jednako rangirane prema kriterijumu za izbor najpovoljnije,

kao najpovoljnija biće izabrana ponuda – žrijebanjem.

* Ponuđač izražava cijenu ponude u eurima.Cijena ponude piše se brojkama.U cijenu ponude moraju biti uračunati svi troškovi i popusti.
* Ponuđač može do isteka roka za dostavljanje ponuda dostaviti samo jednu ponudu i ne može je mijenjati.

Službenik za javne nabavke na osnovu rezultata pregleda i ocjene ponuda podnosi predlog

obavještenja o ishodu postupka sa pratećom dokumentacijom, na saglasnost Izvršnom direktoru.

Nakon saglasnosti,šalje se obavještenje o ishodu postupka svim ponuđačima koji su dostavili ponude, u roku od tri dana (faxom, elektronskom poštom ili objavom na internet strani

naručioca). **Na obavještenje o ishodu postupka nije dopuštena žalba.**

Naručilac objavom obavještenja o ishodu postupka, odnosno izvršenom dostavom na dokaziv način stiče uslove za zaključenje ugovora o nabavci.

Službenik za javne nabavke Ovlašćeno lice naručioca

Snežana Sekulić, dipl.ecc Izvršni direktor

mr Vojislav Marković

M.P.

# IZJAVA NARUČIOCA (OVLAŠĆENO LICE, SLUŽBENIK ZA JAVNE NABAVKE I LICA KOJA SU UČESTVOVALA U PLANIRANJU JAVNE NABAVKE) O NEPOSTOJANJU SUKOBA INTERESA

**Naručilac „SPORTSKI OBJEKTI” DOO**

**Broj:3437/20-a**

**Datum: 27.04.2020.**

U skladu sa članom 16 stav 5 Zakona o javnim nabavkama („Sl.list CG“ br. 42/11, 57/14, 28/15 i 42/17)

**Izjavljujem**

da u postupku nabavke male vrijednosti br. 12/MN iz Plana javnih nabavki za 2020.godinu, stavka 47, za nabavku predmetnu nabavku: **Sanacija elektro instalacija u objektu i na košarkaškom terenu ( Njegošev park) sa postavljanjem i montažom novih Led reflektora za osvjetljenje terena, saglasno Tehničkoj specifikaciji – Elaboratu sanacije elektroinstalacija u Njegoševom parku.**

nijesam u sukobu interesa u smislu člana 16 stav 4 Zakona o javnim nabavkama i da ne postoji ekonomski i drugi lični interes koji može kompromitovati moju objektivnost i nepristrasnost u ovom postupku javne nabavke.

Ovlašćeno lice naručioca mr Vojislav Marković

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*.*

s.r.

Službenik za javne nabavke Snežana Sekulić,

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

s.r.

Goran Vujović, gradj.ing.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

s.r

# IZJAVU LICA KOJA SU UČESTVOVALA U IZRADI TEHNIČKE SPECIFIKACIJE O NEPOSTOJANJU SUKOBA INTERESA [[1]](#footnote-1)

**Naručilac „SPORTSKI OBJEKTI” DOO**

**Broj:3437/20-b**

**Datum: 27.04.2020.**

U skladu sa članom 16 stav 5 Zakona o javnim nabavkama („Sl.list CG“ br. 42/11, 57/14, 28/15 i 42/17)

**Izjavljujem**

da u postupku nabavke male vrijednosti br. 12/MN iz Plana javnih nabavki za 2020.godinu, stavka 47, za nabavku predmetnu nabavku: **Sanacija elektro instalacija u objektu i na košarkaškom terenu ( Njegošev park) sa postavljanjem i montažom novih Led reflektora za osvjetljenje terena, saglasno Tehničkoj specifikaciji – Elaboratu sanacije elektroinstalacija u Njegoševom parku.**

nijesam u sukobu interesa u smislu člana 16 stav 4 Zakona o javnim nabavkama i da ne postoji ekonomski i drugi lični interes koji može kompromitovati moju objektivnost i nepristrasnost u ovom postupku javne nabavke.

Budimir Karadžić, dipl.el.ing

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

s.r.

# OBRAZAC PONUDE SA OBRASCIMA KOJE PRIPREMA PONUĐAČ

# *SADRŽAJ PONUDE*

1. Naslovna strana ponude
2. Popunjeni podaci o ponudi i ponuđaču
3. Ugovor o zajedničkom nastupanju u slučaju zajedničke ponude
4. Popunjen obrazac finansijskog dijela ponude
5. Izjava/e o postojanju ili nepostojanju sukoba interesa kod ponuđača, podnosioca zajedničke ponude, podizvođača ili podugovarača
6. Dokazi za dokazivanje ispunjenosti obaveznih uslova za učešće u postupku javnog nadmetanja

**NASLOVNA STRANA PONUDE**

(*naziv ponuđača*)

podnosi

(*naziv naručioca*)

**P O N U D U**

### **po ZAHTJEVU ZA DOSTAVLJANJE PONUDA**

**ZA NABAVKE MALE VRIJEDNOSTI BR.12/MN**

**ZA NABAVKU RADOVA**

🞎 Predmet nabavke u cjelosti

## PODACI O PONUDI I PONUĐAČU

**Ponuda se podnosi kao:**

🞎 Samostalna ponuda

🞎 Samostalna ponuda sa podizvođačem/podugovaračem

🞎 Zajednička ponuda

🞎 Zajednička ponuda sa podizvođačem/podugovarače

**Podaci o podnosiocu samostalne ponude:**

|  |  |
| --- | --- |
| Naziv i sjedište ponuđača |  |
| PIB[[2]](#footnote-2) |  |
| Broj računa i naziv banke ponuđača |  |
| Adresa |  |
| Telefon |  |
| Fax |  |
| E-mail |  |
| Lice/a ovlašćeno/a za potpisivanje finansijskog dijela ponude i dokumenata u ponudi | *(Ime, prezime i funkcija)* |
| *(Potpis)* |
| Ime i prezime osobe za davanje informacija |  |

**Podaci o podugovaraču /podizvođaču u okviru samostalne ponude[[3]](#footnote-3)**

|  |  |  |
| --- | --- | --- |
| Naziv podugovarača /podizvođača |  | |
| PIB[[4]](#footnote-4) |  | |
| Ovlašćeno lice |  | |
| Adresa |  | |
| Telefon |  | |
| Fax |  | |
| E-mail |  | |
| Procenat ukupne vrijednosti javne nabavke koji će izvršiti podugovaraču /podizvođaču |  | |
| Opis dijela predmeta javne nabavake koji će izvršiti podugovaraču /podizvođaču |  |  |
| Ime i prezime osobe za davanje informacija |  | |

**Podaci o podnosiocu zajedničke ponude [[5]](#footnote-5)**

|  |  |
| --- | --- |
| Naziv podnosioca zajedničke ponude |  |
| Adresa |  |
| Ovlašćeno lice za potpisivanje finansijskog dijela ponude, nacrta ugovora o javnoj nabavci | *(Ime i prezime)* |
| *(Potpis)* |
| Imena i stručne kvalifikacije lica koja će biti odgovorna za izvršenje ugovora |  |
|  |
|  |
| .... |

**Podaci o nosiocu zajedničke ponude:**

|  |  |
| --- | --- |
| Naziv nosioca zajedničke ponude |  |
| PIB[[6]](#footnote-6) |  |
| Broj računa i naziv banke ponuđača |  |
| Adresa |  |
| Ovlašćeno lice za potpisivanje dokumenata koji se odnose na nosioca zajedničke ponude | *(Ime, prezime i funkcija)* |
| *(Potpis)* |
| Telefon |  |
| Fax |  |
| E-mail |  |
| Ime i prezime osobe za davanje informacija |  |

**Podaci o članu zajedničke ponude[[7]](#footnote-7):**

|  |  |
| --- | --- |
| Naziv člana zajedničke ponude |  |
| PIB[[8]](#footnote-8) |  |
| Broj računa i naziv banke ponuđača |  |
| Adresa |  |
| Ovlašćeno lice za potpisivanje dokumenata koja se odnose na člana zajedničke ponude | *(Ime, prezime i funkcija)* |
| *(Potpis)* |
| Telefon |  |
| Fax |  |
| E-mail |  |
| Ime i prezime osobe za davanje informacija |  |

**Podaci o podugovaraču /podizvođaču u okviru zajedničke ponude[[9]](#footnote-9)**

|  |  |  |
| --- | --- | --- |
|  |  |  |
| Naziv podugovarača /podizvođača |  | |
| PIB[[10]](#footnote-10) |  | |
| Ovlašćeno lice |  | |
| Adresa |  | |
| Telefon |  | |
| Fax |  | |
| E-mail |  | |
| Procenat ukupne vrijednosti javne nabavke koji će izvršiti podugovaraču /podizvođaču |  | |
| Opis dijela predmeta javne nabavake koji će izvršiti podugovaraču /podizvođaču |  |  |
| Ime i prezime osobe za davanje informacija |  | |

## FINANSIJSKI DIO PONUDE

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| r.b. | opis predmeta | bitne karakteristike ponuđenog predmeta nabavke | jedinica mjere | količina | jedinična cijena bez  pdv-a | ukupan iznos bez pdv-a | pdv | ukupan iznos sa  pdv-om |
| 1 |  |  |  |  |  |  |  |  |
| 2 |  |  |  |  |  |  |  |  |
| ...... |  |  |  |  |  |  |  |  |
| ......... |  |  |  |  |  |  |  |  |
| Ukupno bez PDV-a | | | | |  | | | |
| PDV | | | | |  | | | |
| Ukupan iznos sa PDV-om: | | | | |  | | | |
| 1. brojkama | | | | |  | | | |

**Uslovi ponude:**

|  |  |
| --- | --- |
| Rok izvršenja ugovora je |  |
| Mjesto izvršenja ugovora je |  |
| Garantni rok |  |
| Garancije kvaliteta |  |
| Rok plaćanja |  |
| Način plaćanja |  |
| Posebni propisi |  |
| Period važenja ponude |  |

## IZJAVA O NEPOSTOJANJU SUKOBA INTERESA NA STRANI PONUĐAČA,

\_\_\_\_\_\_\_\_\_\_\_\_\_\_(*ponuđač*)\_\_\_\_\_\_\_\_\_\_\_\_\_\_

**Broj: \_\_\_\_\_\_\_\_\_\_\_\_\_\_\_\_**

**Mjesto i datum: \_\_\_\_\_\_\_\_\_\_\_\_\_\_\_\_\_\_\_\_\_\_**

Ovlašćeno lice ponuđača/člana zajedničke ponude, podizvođača/podugovarača \_\_\_\_\_\_\_\_\_\_\_\_\_\_, ( ime i prezime i radno mjesto ) u skladu sa članom 17 stav 3 Zakona o javnim nabavkama („Sl.list CG“ br. 42/11, 57/14, 28/15 i 42/17) daje

**Izjavu**

da nije u sukobu interesa sa licima naručioca navedenim u izjavama o nepostojanju sukoba interesa na strani naručioca, koje su sastavni dio predmetne Tenderske dokumentacije broj \_\_\_ od \_\_\_\_\_\_\_\_ godine za nabavku (*opis predmeta*) , u smislu člana 17 stav 1 Zakona o javnim nabavkama i da ne postoje razlozi za sukob interesa na strani ovog ponuđača, u smislu člana 17 stav 2 istog zakona.

Ovlašćeno lice ponuđača

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(*ime, prezime i funkcija*)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(*svojeručni potpis*)

M.P.

## DOKAZI O ISPUNJENOSTI OBAVEZNIH USLOVA ZA UČEŠĆE U POSTUPKU JAVNOG NADMETANJA

Dostaviti:

1) dokaz o registraciji kod organa nadležnog za registraciju privrednih subjekata sa podacima o ovlašćenim licima ponuđača;

2) dokaza izdatog od organa nadležnog za poslove poreza(državne i lokalne uprave) da su uredno prijavljene, obračunate i izvršene sve obaveze po osnovu poreza i doprinosa do 90 dana prije dana javnog otvaranja ponuda, u skladu sa propisima Crne Gore, odnosno propisima države u kojoj ponuđač ima sjedište;

3) dokaz nadležnog organa izdatog na osnovu kaznene evidencije, koji ne smije biti stariji od šest mjeseci do dana javnog otvaranja ponuda, da ponuđač, odnosno njegov zakonski zastupnik nije pravosnažno osuđivan za neko od krivičnih djela organizovanog kriminala sa elementima korupcije, pranja novca i prevare

* Ispunjenost obaveznih uslova pod 1), 2) I 3) dokazuje se dostavljanjem: Izjave da ponuđač ispunjava uslove 1), 2) I 3) iz člana 65 Zakona o javnim nabavkama CG – original.

Obrazac Izjave je sastavni dio Zahtjeva za dostavljanje ponuda. Ako ponudjač dostavlja ponudu kao zajedničku svaki član zajedničke ponude potpisuje i ovjerava pojedinačnu Izjavu.

**NAPOMENA:Prvorangirani ponudjač je u obavezi da prije potpisivanja Ugovora dostavi:original ili ovjerenu kopiju dokaza pod:1), 2) i 3), ako je u pitanju samostalna ponuda i za član-a/ove zajedničke ponude, ako je u pitanju zajednička ponuda**

Ispunjenost obaveznih uslova pod 4) dokazuje se **dostavljanjem:**

* **Licence za privredno društvo za** obavljanje djelatnosti izrade tehničke dokumentacije **i izvođenje radova elektro-instalacija jake struje,** izdate od Ministarstva održivog razvoja i turizma Crne Gore, shodno Zakonu o planiranju prostora i izgradnji objekata
* licence ovlašćenog inženjera za obavljanje djelatnosti izrade tehničke dokumentacije **I izvođenje radova elektro-instalacija jake struje** izdate od Ministarstva održivog razvoja i turizma Crne Gore, shodno Zakonu o planiranju prostora i izgradnji objekata

**NAPOMENA:Prvorangirani ponudjač je u obavezi da prije potpisivanja Ugovora dostavi:original ili ovjerenu kopiju dokaza pod:4.**

Memorandum ponuđača

U skladu sa Odredbama Zakona o javnim nabavkama Crne Gore („Sl.list CG“ br. 42/11, 57/14, 28/15 i 42/17) Pravilnika o sadržaju akta i obrascima za sprovođenje nabavke male vrijednosti („Službeni list CG“, br. 49/17), dajemo sljedeću;

**I Z J A V U**

Pod punom moralnom, materijalnom i krivičnom odgovornošću izjavljujemo da uslove 1), 2) i 3) iz člana 65 Zakona o javnim nabavkama CG u potpunosti ispunjavamo / dokaz o registraciji izdatog od organa nadležnog za registraciju privrednih subjekata sa podacima o ovlašćenim licima ponuđača;dokaz izdat od organa nadležnog za poslove poreza (državne i lokalne uprave) da su uredno prijavljene, obračunate i izvršene sve obaveze po osnovu poreza i doprinosa do 90 dana prije dana javnog otvaranja ponuda, u skladu sa propisima Crne Gore, odnosno propisima države u kojoj ponuđač ima sjedište;dokaz nadležnog organa izdatog na osnovu kaznene evidencije, koji ne smije biti stariji od šest mjeseci do dana javnog otvaranja ponuda, da ponuđač, odnosno njegov zakonski zastupnik nije pravosnažno osuđivan za neko od krivičnih djela organizovanog kriminala sa elementima korupcije, pranja novca i prevare;/

Ova izjava je sastavni dio dokumentacije predmeta javne nabavke tj. zahtjeva za dostavljanje ponuda I naše ponude.

Potpis ovlašćenog lica \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

M.P

Datum i mjesto potpisivanja \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Potpisana izjava se nalazi u dokumentaciji javne nabavke naručioca [↑](#footnote-ref-1)
2. Ili nacionalni identifikacioni broj prema zemlji sjedišta ponuđača [↑](#footnote-ref-2)
3. Tabelu “Podaci o podugovaraču /podizvođaču u okviru samostalne ponude“ popunjavaju samo oni ponuđači koji ponudu podnose sa podugovaračem/ podizvođačem, a ukoliko ima veći broj podugovarača/ podizođaća, potrebno je tabelu kopirati u dovoljnom broju primjeraka, da se popuni i dostavi za svakog podugovarača/podizođaća. [↑](#footnote-ref-3)
4. Ili nacionalni identifikacioni broj prema zemlji sjedišta ponuđača [↑](#footnote-ref-4)
5. Tabelu „Podaci o podnosiocu zajedničke ponude“ popunjavaju samo oni ponuđači koji podnose zajedničku ponudu. Ponudač koji podnosi zajedničku ponudu dužan je popuniti i tabele „Podaci o nosiocu zajedničke ponude“ i „Podaci o članu zajedničke ponude“ [↑](#footnote-ref-5)
6. Ili nacionalni identifikacioni broj prema zemlji sjedišta ponuđača [↑](#footnote-ref-6)
7. Tabelu “Podaci o članu zajedničke ponude“ kopirati u dovoljnom broju primjeraka, da se popuni i dostavi za svakog člana zajedničke ponude [↑](#footnote-ref-7)
8. Ili nacionalni identifikacioni broj prema zemlji sjedišta ponuđača [↑](#footnote-ref-8)
9. Tabelu „ Podaci o podugovaraču /podizvođaču u okviru zajedničke ponude“ popunjavaju samo oni ponuđači koji ponudu podnose zajednički sa podugovaračem/ podizvođačem, a ukoliko ima veći broj podugovarača/ podizođaća, potrebno je tabelu kopirati u dovoljnom broju primjeraka, da se popuni i dostavi za svakog podugovarača/podizođaća. [↑](#footnote-ref-9)
10. Ili nacionalni identifikacioni broj prema zemlji sjedišta ponuđača [↑](#footnote-ref-10)